
S K R A Ć E N I   Z A P I S N I K
s konstituirajuće sjednice i 1. radne sjednice Savjeta za zaštitu potrošača javnih usluga 
na području Općine Novo Virje
održane u utorak 3. prosinca 2019. godine

              Sjednicu je sazvao općinski načelnik Općine Novo Virje, sazivom KLASA: 330-01/19-01/01, URBROJ: 2137/22-19-3 od 2. prosinca 2019. godine, a održana je 3. prosinca 2019. godine u Vijećnici Općine Novo Virje, Novo Virje, Trg Vladimira Jagarinca 5, s početkom u 11,00 sati.
	Na sjednici su bili nazočni slijedeći imenovani članovi Savjeta: 
1. Nenad Lukić,
2. Dejan Novogradec,
3. Miroslav Lukanec
Ostali nazočni:
-    Branko Mesarov, općinski načelnik Općine Novo Virje,
Zapisnik je vodio Miroslav Lukanec.
Općinski načelnik Općine Novo Virje, otvorio je konstituirajuću sjednicu Savjeta za zaštitu potrošača javnih usluga na području Općine Novo Virje te je pozdravio sve nazočne.
OPĆINSKI NAČELNIK: Utvrđujem da su na ovoj, konstituirajućoj, sjednici Savjeta za zaštitu potrošača javnih usluga na području Općine Novo Virje nazočna sva 3 (tri) imenovana člana Savjeta. Sazivom Sjednice predviđen je slijedeći Dnevni red konstituirajuće sjednice:

1.  Verificiranje mandata imenovanih članova Savjeta,
2.  Izbor predsjednika i potpredsjednika Savjeta.

OPĆINSKI NAČELNIK: Prelazimo na rješavanje Dnevnog reda točkama.

Točka 1.
Verificiranje mandata imenovanih članova Savjeta

	OPĆINSKI NAČELNIK:  U Savjet za zaštitu potrošača javnih usluga na području Općine Novo Virje imenovani su :
1. NENAD LUKIĆ, predstavnik Općine Novo Virje iz reda Općinskog vijeća Općine Novo Virje, za člana,
2. MIROSLAV LUKANEC, predstavnik Općine Novo Virje iz reda Jedinstvenog upravnog odjela Općine Novo Virje, za člana,
3. DEJAN NOVOGRADEC, predstavnik Udruge za zaštitu potrošača Grada Koprivnice i Koprivničko-križevačke Županije, za člana. 

OPĆINSKI NAČELNIK:  Molim imenovane članove da se izjasne da li prihvaćaju imenovanje u Savjet za zaštitu potrošača javnih usluga na području Općine Novo Virje. 
Utvrđujem da su sva 3 (tri) imenovana člana prihvatila imenovanje u Savjet za zaštitu potrošača javnih usluga na području Općine Novo Virje te su ovime njihovi mandati verificirani.

PREDSJEDNIK: Prelazimo na točku 2. Dnevnog reda.

Točka 2.
Izbor predsjednika i potpredsjednika Savjeta

                OPĆINSKI NAČELNIK: Sukladno Poslovniku o radu Savjeta za zaštitu potrošača javnih usluga na području Općine Novo Virje, članovi Savjeta biraju predsjednika i potpredsjednika Savjeta na konstituirajućoj sjednici. Koje osobe predlažete na navedene dužnosti ?
Članovi Vijeća nakon kratkih konzultacija predložili su za predsjednika Savjeta za zaštitu potrošača javnih usluga na području Općine  Nenada Lukić, a za potpredsjednika Miroslava Lukanec.
	OPĆINSKI NAČELNIK: Dajem na glasovanje prijedlog imenovanja Nenada Lukić za predsjednika Savjeta za zaštitu potrošača javnih usluga na području Općine Novo Virje. Tko je „ZA“, tko „PROTIV“, a tko „SUZDRŽAN“ ?
	Utvrđujem da je Nenad Lukić jednoglasno sa 3 (tri) glasa „ZA“ izabran za predsjednicu Savjeta za zaštitu potrošača javnih usluga na području Općine Novo Virje.
	OPĆINSKI NAČELNIK: Dajem na glasovanje prijedlog imenovanja Miroslava Lukanec za potpredsjednika Savjeta za zaštitu potrošača javnih usluga na području Općine Novo Virje. Tko je „ZA“, tko „PROTIV“, a tko „SUZDRŽAN“ ?
	Utvrđujem da je Miroslav Lukanec jednoglasno sa 3 (tri) glasa „ZA“ izabran za potpredsjednika Savjeta za zaštitu potrošača javnih usluga na području Općine Novo Virje.
	PREDSJEDNIK: Zahvaljujem vam na izboru na dužnost predsjednika Savjeta te predlažem da prijeđemo na rješavanje Dnevnog reda 1. radne sjednice. Predlažem Dnevni red kako slijedi:

1. Razmatranje prijedloga i donošenje mišljenja o davanju suglasnosti društvu Drava Kom d.o.o. za izmjenu cjenika za javnu uslugu prikupljanja miješanog komunalnog otpada i biorazgradivog komunalnog otpada na području Općine Novo Virje.


	PREDSJEDNIK: Dajem na usvajanje ovako predloženi Dnevni red. Tko je „ZA“, tko „PROTIV“, a tko „SUZDRŽAN“ ?
	Utvrđujem da je predloženi Dnevni red jednoglasno usvojen sa 3 (tri) glasa „ZA“.

	PREDSJEDNIK: Prelazimo na rješavanje Dnevnog reda po točkama. 
	

Točka 1.

Razmatranje prijedloga i donošenje mišljenja o davanju suglasnosti društvu Drava Kom d.o.o. za izmjenu cjenika za javnu uslugu prikupljanja miješanog komunalnog otpada i biorazgradivog komunalnog otpada na području Općine Novo Virje

PREDSJEDNIK: Molim općinskog načelnika da obrazloži ovu točku dnevnog reda.
OPĆINSKI NAČELNIK: Prijedlog izmjene cjenika javne usluge prikupljanja miješanog komunalnog otpada i biorazgradivog komunalnog otpada na području Općine Novo Virje imate u materijalima za sjednicu. Izmjena cjenika upućena je Općini Novo Virje radi davanja suglasnosti. Općinski načelnik Općine Novo Virje, kao izvršeno tijelo Općine, sukladno važećem Zakonu o održivom gospodarenju otpadom i Uredbi o gospodarenju komunalnim otpadom, nadležan je za davanje predmetne suglasnosti. Obzirom da se radi o javnoj usluzi te da se predmetnim cjenikom zadire u prava i obveze korisnika te usluge, potrebno je mišljenje Savjeta za zaštitu potrošača javnih usluga na području Općine Novo Virje. 
Donošenjem Uredbe o izmjenama i dopunama Uredbe o gospodarenju komunalnim otpadom (''Narodne novine'' 84/19) potrebno je uskladiti cjenik javne usluge prikupljanja miješanog komunalnog otpada i biorazgradivog komunalnog otpada u roku od tri mjeseca od dana njezinog stupanja na snagu, odnosno do 14. prosinca 2019. godine.
U tu svrhu od društva Drava Kom, a kojemu je suosnivač i Općina Novo Virje primili smo zahtjev za izdavanje suglasnosti na izmjenu cjenika. U prvom dijelu cjenika daje se pregled po strukturi korisnika s usporedbom dosadašnjeg i novog stanja te razvrstavanje po kategorijama i potkategorijama sa pregledom broja korisnika i po pojedinom zaduženom spremniku. Dodatno je priložena tablica za spremnike od 240 litara koja se također uvrštava u novi cjenik. Struktura korisnika u Novom Virju je takva da postoji 328 korisnika od čega je 315 domaćinstava, jedno domaćinstvo (povremeni korisnik), a onih koji su svrstani u kategotiju nije domaćinstvo ima dvanaest.
Nadalje, u prijedlogu cjenika prikazana je i promjena cijena minimalne javne usluge i varijabilnog dijela cijene s postotnim promjenama te iznos prosječnog računa za jedan i dva odvoza bez PDV-a. Na kraju možete vidjeti prikaz usporedbe starih i novih cijena te iznos prosječnih računa s PDV-om.
Što se tiče povećanja, odnosno smanjenja cijena odvoza miješanog komunalnog otpada u odnosu na postojeći cjenik za dvočlana domaćinstva sa kantom od 80 litara iznos prosječnog računa za dva odvoza mjesečno povećao bi se za 7,88 %, za jednočlana domačinstva sa kantom od 80 litara došlo bi do povećanja za 36,92 %, dok bi za višečlana domaćinstva sa kantom od 120 litara došlo do smanjenja cijena odvoza za 11,82 %.
Budući da kod jednočlanih domaćinstava dolazi do najvećeg povećanja cijene odvoza miješanog komunalnog otpada, a to su ujedno i najranjivije skupine mišljenja sam da bi istima Općina Novo Virje trebala sufinancirati dio cijene odvoza otpada, i to 50% cijene, za domaćinstva koja imaju primanja manja od 1.200,00 kuna.
Isto tako važno je naglasiti da je po važećem cjeniku cijena obvezne javne usluge bila različito određena, a s obzirom na strukturu korisnika, dok sada po novoj uredbi za pojedinu kategoriju cijena obvezne javne usluge mora biti jedinstvena.
Društvi Drava Kom osnovalo je devet općina među kojima je i Općina Novo Virje. Društvo dobro funkcionira, cjenovno je u redu u odnosu na okruženje. Nama kao osnivaču je bitno da društvo funkcionira i da je cijena odvoza povoljna za građane.
[bookmark: _GoBack] U daljnjoj raspravi govorilo se o  zakonskim obvezama davatelja javne usluge te Općine. Predsjednik i potpredsjednik složili su se sa predloženim novim cjenikom. Predstavnik udruge za zaštitu potrošača, g. Dejan Novogradec izjasnio se da prihvaća razloge povećanja i nove cijene odvoza miješanog komunalnog otpada, ali uz napomenu da Općina Novo Virje najugroženijoj skupini, odnosno jednočlanim domaćinstvima sufinancira dio cijene odvoza otpada, odnosno 50% cijene i to za jednočlana domaćinstva koja imaju primanja do 1.200,00 kuna mjesečno.

       PREDSJEDNIK: Zaključujem raspravu po ovoj točki te dajem na donošenje mišljenje o prijedlogu novog cjenika javne usluge prikupljanja prikupljanja miješanog komunalnog otpada i biorazgradivog komunalnog otpada na području Općine Novo Virje.
Predlažem donošenje pozitivnog mišljenja o davanju suglasnosti društvu Drava Kom d.o.o. za izmjenu cjenika za javnu uslugu prikupljanja miješanog komunalnog otpada i biorazgradivog komunalnog otpada na području Općine Novo Virje.
Tko je „ZA“, tko „PROTIV“, a tko „SUZDRŽAN“ ?
      Rezultati glasovanja su sljedeći: PREDSJEDNIK: „ZA“, POTPREDSJEDNIK: „ZA“, Dejan Novogradec, član: „ZA“.
      PREDSJEDNIK:   Utvrđujem da je  Savjet za zaštitu potrošača javnih usluga na području Općine Novo Virje sa 3 (tri) glasa „ZA“ donio:

Pozitivno mišljenje o davanju suglasnosti društvu Drava Kom d.o.o. za izmjenu cjenika javne usluge prikupljanja miješanog komunalnog otpada i biorazgradivog komunalnog otpada na području Općine Novo Virje.

Pozitivno mišljenje o davanju suglasnosti društvu Drava Kom d.o.o. za izmjenu cjenika javne usluge prikupljanja miješanog komunalnog otpada i biorazgradivog komunalnog otpada na području Općine Novo Virje nalazi se u privitku ovog Zapisnika i čini njegov sastavni dio, a upućuje se općinskom načelniku Općine Novo Virje.
	
       PREDJEDNIK: Da li ima drugih pitanja, prijedloga ili primjedbi ? Budući da je Dnevni red riješen po usvojenim točkama i nema više pitanja, primjedbi i prijedloga, zaključujem 1. sjednicu Savjeta za zaštitu potrošača javnih usluga na području Općine Novo Virje u 12,15 sati.



ZAPISNIČAR:							                                        PREDSJEDNIK:

Miroslav Lukanec							                          Nenad Lukić
